text: Julegave til bilisterne
  14 november 2010 kl. 16.31
  Så er der igen udsigt til køer og længere rejsetid for de bilister, der benytter motorvejen  omkring Vejle Fjordbroen. :
  I aften tager Vejdirektoratet første spadestik på det byggeri, der på længere sigt vil gøre motorvejen mellem Kolding og Vejle seks-sporet.
  I den forbindelse bliver hastigheden på stedet sat ned til 70 og 50 kilomter i timen. 
  Og det skal nok give anledning til både forsinkelser og frustrationer for de rundt regnet 80.000 bilister, der hver dag kører på strækningen.
  
  Vær tålmodig
  Vejdirektoratet opfordrer bilisterne til at udvise tålmodighed, men erkender i et interview med TV SYD, at det nok bliver umuligt helt at undgå kaos.
  Motorvejsbyggeriet forventes at være færdigt i løbet af 2011.
  